text: Uheld og festival skaber kø 
  09 juni 2018 kl. 11.11
  Der er lørdag middag kø på Fynske Motorvej mod Jylland. Rock Under Broen og et tidligere hamonikasammenstød presser trafikken. 
  For første gang i Rock Under Broens 30-årig historie kan endagsfestivalen i dag melde alt udsolgt. De mange gæster betyder meget trafik fra Jylland mod Fyn, og det er blandt andet én af grundene til, at trafikken er presset lørdag, oplyser Vejdirektoratet. 
  Herudover skete der lørdag middag et harmonikasammenstød på E20 Fynsk Motorvej mellem afkørsel 54 ved Vissenbjerg og Rasteplads Ålsbo N mod Middelfart. Ved uheldet var der ingen tilskadekomne. 
  Strækningen er farbar igen, men trafikken er stadig mærket, og man skal forvente op til en time forlænget rejsetid på grund af uheldet. 
  Vejdirektoratet opfordrer folk til at køre forsigtigt og holde afstand til forankørende.
  Der er farbart igen på E20 Fynske Motorvej ml. Rasteplads Ålsbo N og &lt;55&gt; Aarup mod Jylland, men der er forlænget rejsetid på op til en time pga. det tidligere uheld. Kør forsigtigt og hold afstand til forankørende #dktrafikinfo
  
  I dag er der Rock under broen på Fyn, og det giver risiko for tæt trafik og forlænget rejsetid på E20 frem mod &lt;58b&gt; Middelfart, især i retning mod Fyn over Ny Lillebæltsbro. Det gælder også på de mindre veje. Husk at Gl. Lillebæltsbro er spærret for biltrafik #dktrafikinfo
  
  